wickkiey/tamil-wikipedia-markdown huggingface dataset:
# பகுச்சரா மாதா


**பகுச்சரா மாதா;** சக்தி தாயின் அம்சமாக கன்னி வடிவத்தில் தோன்றிய ஓர் இந்துப் பெண் தெய்வமாவார். இவர் கற்பு மற்றும் கருவுறுதலுக்கான தெய்வம் ஆவார். அவர் ஹிஜ்ரா சமூகத்தின் பாதுகாவலராகக் கருதப்படுகிறார். அவரது முதன்மை கோயில் இந்தியாவின் குஜராத்தின் மெக்சானா மாவட்டத்தில் உள்ள பெச்சராஜி நகரில் அமைந்துள்ளது.  

## சித்தரிப்பு மற்றும் சின்னங்கள்
பகுச்சரா மாதா நான்கு கரங்களுடன் கீழ் இடது கையில் ஒரு வாளும் மேல் இடக்கையில் வேத உரைகளும், மேல் வலக்கையில் திரிசூலமும் சுமக்கும் பெண்ணாகத் தோற்றம் தருகிறார். கீழ் வலக்கை அபய ஹஸ்த முத்திரையுடன் காணப்படுகிறது. அவள் ஒரு சேவலில் அமர்ந்திருக்கிறாள், இச்சேவல் அறியாமையைக் குறிக்கிறது.  

அவர் ஸ்ரீ சக்ராவில் உள்ள தெய்வங்களில் ஒருவர் என்று சில கோட்பாடுகள் கூறுகின்றன. அவளுடைய வாகனத்தின் உண்மையான சின்னம் குர்குட், அதாவது இரண்டு வாய்களைக் கொண்ட பாம்பு. யோகத்தில் பகுச்சரா மாதா அமர்ந்துள்ள நிலையானது ஸ்ரீசக்கரத்தின் கீழிருந்து சகஸ்ராஹாரம் வரையில் செல்கிறது. அதாவது குண்டலினியை விழித்தெழச் செய்து இறுதியில் வீடுபேறு எனும் மோட்சத்தை அளிக்கும் தெய்வமாக பகுச்சரா மாதா விளங்குகிறாள் என்பதை இது குறிக்கிறது.  

## கோயில்

இந்தியாவின் குஜராத்தின் மெக்சானா மாவட்டத்தில் உள்ள பெச்சராஜி அல்லது பகுச்சாராஜி நகரில் பகுச்சாராஜி கோயில் அமைந்துள்ளது. இது &nbsp; அகமதாபாத்தில் இருந்து 82 கி.மீ மற்றும் மெக்சனாவிற்கு மேற்கே 35 கி.மீ. தூரத்திலும் அமைந்துள்ளது. இதன் உண்மையான ஆலயம் கி. இ. 1152 இல் சங்கல் ராஜ் என்ற மன்னரால் கட்டப்பட்டது. மேலும் சன்னதியின் முதல் எஞ்சியிருக்கும் ஒரு கல்வெட்டுக்குறிப்பு கி. பி 1280 ஆம் ஆண்டைச் சேர்ந்தது என்று குறிக்கப்பட்டுள்லது.. கல்வெட்டின் படி பதினெட்டாம் நூற்றாண்டு வரை கோயில் கட்டிடக்கலையில் எந்த மாற்றமும் செய்யப்படவில்லை.  

கோயில் வளாகத்திற்குள் தேவியின் மூன்று சிவாலயங்கள் உள்ளன. ஆத்யஸ்தான்' (அசல் தளம்) என்று அழைக்கப்படும் சன்னதி வளாகத்தின் மிகப் பழமையான பகுதியாகும். ஒரு பரந்த, சிறிய இலைகள் கொண்ட வராக்காதி மரத்தை உள்ளடக்கிய ஒரு சிறிய கோயில் தெய்வம் முதலில் தோன்றிய இடம் என்று நம்பப்படுகிறது. இதை ஒட்டிய மற்றொரு சிறிய கோயில் உள்ளது. இது மத்தியஸ்தான் (இரண்டாவது அல்லது இடைநிலை இடம்) என அழைக்கப்படுகிறது இது தெய்வத்தை குறிக்கக்கூடிய ஒரு செருகப்பட்ட தகடும் அதன் நுழைவாயிலில் பூட்டப்பட்ட வெள்ளி கதவு ஒன்றும் உள்ளது.  

கோயிலின் இந்த பகுதி பதினெட்டாம் நூற்றாண்டில் ஃபட்னாவிஸ் (அல்லது அந்த தலைப்பைக் கொண்ட ஒரு அதிகாரி) என்ற மராட்டியரால் கட்டப்பட்டதாக நம்பப்படுகிறது. 1779 இல் பரோடாவின் மராட்டிய ஆட்சியாளரின் தம்பியான மனாஜிராவ் கெய்க்வாட், தெய்வம் அவரது ஒரு கட்டியைக் குணப்படுத்திய பின்னர் அசல் சன்னதிக்கு அருகில் மூன்றாவது கட்டமைப்பைக் கட்டினார். மூன்றாவது இன்றைய பிரதான கோயில் மற்றும் தெய்வத்தை குறிக்கும் குவார்ட்ஸ் படிகத்தின் பல யந்திரம் உள்ளது. புனித கபில்தேவ் மற்றும் கலரி மன்னர் தேஜ்பால் ஆகியோரும் கோயிலின் கட்டுமானத்திற்கும்மறு சீரமைப்பிற்கும் பங்களிப்பு செய்துள்ளனர். கோயில் வளாகம் கல் சிற்பங்கள் மற்றும் சுவர் ஓவியங்களால் அழகாக அலங்கரிக்கப்பட்டுள்ளது. குஜராத் மற்றும் ராஜஸ்தானுக்கு வெளியே நன்கு அறியப்பட்டிருந்தாலும், இந்த கோயில் ஒரு சிறிய சக்தி பீடமாகக் கருதப்படுகிறது, மேலும் ஒவ்வொரு ஆண்டும் சுமார் 1.5 மில்லியன் யாத்ரீகர்கள் இந்த கோயிலுக்கு வருகை தருகின்றனர்.
# கோரேகா



**கோரேகா** ( *Coreca*, ; *Coraca* அல்லது *Corica*, உள்ளூர் பேச்சுவழக்கில் மாறுபாடு இல்லாதவர்) உள்ளது ஃப்ராஜியோன் இன் கோமுனே இன் (நகராட்சி) ஆமந்தெஅ உள்ள, Cஒஸெந்ழ​ மாகாணத்தில் , கலாப்ரியா , இத்தாலி , அருகே அமைந்துள்ள Cஅம்பொர​ சான் ஜியோவானி.  

## Photogallery
# பாக்கியலட்சுமி (தொலைக்காட்சித் தொடர்)



**பாக்கியலட்சுமி** என்பது 27 ஜூலை 2020 முதல் விஜய் தொலைக்காட்சியில் திங்கள் முதல் சனிக்கிழமை வரை இரவு 9:30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது ஸ்டார் ஜல்சா என்ற தொலைக்காட்சியில் ஒளிபரப்பான 'ஸ்ரீமோயி' என்ற பெங்காலி மொழித் தொடரின் மறு ஆக்கம் ஆகும்.  

இந்த தொடரை 'டேவிட்' என்பவர் இயக்க, சுசித்ரா என்பவர்  
பாக்கியலட்சுமி என்ற முன்னணி கதாபாத்திரத்தில் நடிக்கின்றார். இவருடன் வேலு லட்சுமணன், சதிஷ், நேகா மேனன் போன்ற பலர் நடிக்கிறார்கள்.  

## கதைச்சுருக்கம்
இந்த தொடரின் கதை என்ற இல்லத்தரசி என்பவர் அம்மாவாக, மனைவியாக, மருமகளாக போன்ற பல பொறுப்புகளில் வகிக்கின்றார். ஆனால் அவர் படும் பாடுகள் என்ன சில சமயம் பிள்ளைகள், கணவர், மாமியார், மாமனார் இல்லத்தரசியை எப்படி அவமதிக்கிறார்கள். பாக்கியலட்சுமி எல்லாவற்றையும் எப்படி அனுசரித்துப் போகிறாள். ஒரு கட்டத்தில் அவளின் சுயமரியாதையை எப்படி போராடி மீட்டெடுத்தாள் என்பது தான் கதை.  

## நடிகர்கள்
### முதன்மை கதாபாத்திரம்
- சுசித்ரா - பாக்கியலட்சுமி கோபிநாத்
- விஷால் - எழிலன் கோபிநாத்
- சதிஷ் - கோபிநாத் (பாகியலட்சுமியின் கணவன்)
- நந்திதா ஜெனிபர் - ராதிகா (கோபிநாத்தின் முன்னாள் காதலி)

### துணை கதாபாத்திரம்
- வேலு லட்சுமணன் - செழியன் (பாகியலட்சுமியின் மகன்)
- நேகா மேனன் - இனியா (பாகியலட்சுமியின் மகள்)
- ரோசரி - ராமமூர்த்தி (கோபிநாத்தின் தந்தை)
- ராஜலட்சுமி - ஈஸ்வரி ராமமூர்த்தி
- பிரியா - கற்பகம் (பாக்யலட்சுமியின் தாய்)
- திவ்யா கணேஷ் - ஜென்னிபர் ஜோசப் (செழியனின் காதலி)
- மனோகரன் - ஜோசப் (ஜெனியின் தந்தை)
- மீனா செல்லமுர்த்தி - செல்வி
- மீனாட்சி - ரேகா

## நடிகர்களின் தேர்வு
இந்த தொடரில் பாக்கியலட்சுமி என்ற கதாபாத்திரம் மூலம் மலையாள நடிகை சுசித்ரா என்பவர் தமிழ் தொலைக்காட்சி துறைக்கு அறிமுகமாகிறார். இவருக்கு ஜோடியாக மகாராணி, கல்யாணப்பரிசு 2 போன்ற தொடர்களில் நடித்த 'சதிஷ்' நடிக்கின்றார். இவர்களின் பிள்ளைகளாக கடைக்குட்டி சிங்கம் என்ற தொடரில் நடித்த 'வேலு லட்சுமணன்' மற்றும் 'விஷால்' என்பவர்கள் நடிக்கின்றார்கள். வாணி ராணி தொடர் புகழ் 'நேகா மேனன்' இதில் பள்ளி மனைவியாக நடிக்கின்றார்.  

## நேரம் மாற்றம்
இந்த தொடர் முதலில் 16 மார்ச் 2020 ஆம் ஆண்டு முதல் மணிக்கு ஒளிபரப்ப திட்டமிடப்பட்டது. கொரோனாவைரசு காரணத்தால் 27 ஜூலை 2020 முதல் திங்கள் முதல் சனி வரை மாலை 6:30 மணிக்கு ஒளிபரப்பானது. இந்த தொடர் மக்களை மத்தியில் நல்ல வரவேற்பு கிடைத்த காரணத்தால் 5 அக்டோபர் 2020 முதல் திங்கள் முதல் சனி வரை இரவு 8:30 மணிக்கு நேரம் மாற்றப்பட்டு ஒளிபரப்பாகிவருகின்றது.  

## மதிப்பீடுகள்
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  

**-align=**

| 2020 | } |
| --- | --- |

## சர்வதேச ஒளிபரப்பு
- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் ஹாட் ஸ்டார் என்ற இணைய மூலமாகவும் பார்க்க முடியும்.
# செந்தில்குமாரி



**செந்தில்குமாரி** என்பவர் இந்தியத் திரைப்பட நடிகை ஆவார். இவர் தொலைக்காட்சி தொடர்களிலும் நடித்துள்ளார்.  

*பசங்க (திரைப்படம்)* மற்றும் சரவணன் மீனாட்சி தொலைக்காட்சி தொடர் ஆகியவற்றில் நடிந்தமைக்காக அறியப்படுகிறார்.  

## திரைப்படத்துறை
| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2009 | *பசங்க (திரைப்படம்)* | போதும்பொண்ணு வெள்ளைச்சாமி | பரிந்துரை—விஜய் விருதுகள் (சிறந்த துணை நடிகை) |
| *தோரணை (திரைப்படம்)* | இந்துவின் தோழி |  |  |
| *பிஸ்தா* | திரைப்படம் |  |  |
| 2010 | *நீயும் நானும்* | கார்த்திக்கின் அம்மா |  |
| 2011 | *எத்தன்* | செல்வியின் அம்மா |  |
| *ஒஸ்தி* | மனசா மூர்த்தியின் மனைவி |  |  |
| 2012 | *மெரினா* | சுவப்னசுந்தரியின் அம்மா |  |
| 2013 | *கடல்* | செட்டியின் மனைவி |  |
| 2014 | *கோலி சோடா* | நாயுடுவின் மனைவி |  |
| *ஞான கிறுக்கன்* | தங்கம்மாள் |  |  |
| 2017 | *கனவு வாரியம்* | எழிலின் அம்மா |  |
| *சங்கிலி புங்கிலி கதவத் தொற* | வாசுவின் அத்தை |  |  |
| ''பண்டிகை (திரைப்படம்) | முனியின் மனைவி |  |  |
| 2018 | *கடைக்குட்டி சிங்கம்* | தில்லை நாயகம் சகோதரி |  |
| 2019 | *சார்லி சாப்ளின் 2* | தங்கலட்சுமி |  |
| *ஐரா* | பவானியின் அம்மா |  |  |
| *நெடுநல்வாடை (திரைப்படம்)* | பேச்சியம்மா | } |  |

## தொலைக்காட்சி தொடர்கள்
| ஆண்டு | நிகழ்ச்சி | கதாப்பாத்திரம் | தொலைக்காட்சி | குறிப்பு |
| --- | --- | --- | --- | --- |
| 2006 - 08 | *கனா காணும் காலங்கள்* | ஆசிரியர் | விஜய் தொலைக்காட்சி |  |
| 2016 - 18 | *சரவணன் மீனாட்சி* | தெய்வானை | ஸ்டார் விஜய் | பரிந்துரை—சிறந்த அம்மாவுக்கான விஜய் தொலைக்காட்சி விருதுகள்
பரிந்துரை சிறந்த மாமியாருக்கான விஜய் தொலைக்காட்சி விருதுகள் |
| 2019–present | ''பாரதி கண்ணம்மா | பாக்கியலட்சுமி சண்முகம் | ஸ்டார் விஜய் | } |

## ஆதாரங்கள்
# ஆதி கங்கா


**ஆதி கங்கா** *(Adi Kanga)* ஓர் இந்திய கட்டடப் பொறியாளர் ஆவார். ஓர் எழுத்தாளராகவும் இருந்த இவர் நவி மும்பை நகரத்தின் திட்டமிடுபவர்களில் ஒருவராக இருந்தார் . 1923 ஆம் ஆண்டு மார்ச்சு மாதம் 16 ஆம் நாள் மும்பையில் ஒரு பார்சி குடும்பத்தில் ஆதிகங்கா பிறந்தார் . நகர தொழிற்சாலை மேம்பாட்டு ஆணையத்தில் பொது மேலாளராக பணியாற்றினார். இங்கிருக்கும்போதுதான் நவி மும்பை நகரத்தைத் திட்டமிடுவதிலும் நிறைவேற்றுவதிலும் கங்கா ஈடுபட்டிருந்தார், இவர்தான் வாசி பாலம் கட்டுவதற்காக பரிந்துரைத்தார் . கங்கா தனிப்பட்ட முறையில் வாசி நகரில் அமையவிருந்த உள்ள புதிய நகரத்திற்கான திட்டங்களை தனது இல்லத்தில் உள்ள சாப்பாட்டு மேசையில் வரைந்தார். சிட்கோவில் வரைவாளர்கள் கிடைப்பதற்கு முன்பே முன்மொழியப்பட்ட புதிய நகரத்தின் பல்வேறு மண்டலங்களை கை வண்ணம் பூசினார் . 2013 ஆம் ஆண்டு ஏப்ரல் மாதம் முதல் தேதி கங்கா சிட்னி நகரில் இறந்தார் .
# விளாதிமிர் அர்னோல்தி


**விளாதிமிர் மித்ரொபானோவிச் அர்னோல்தி** (*Vladimir Mitrofanovich Arnoldi*, , — 22 மார்ச் 1924) என்பவர் உருசியா நாட்டைச் சேர்ந்த ஒர் உயிரியல் பேராசிரியராவார். விளாதிமிர் உருசிய அறிவியல் அகாடமியுடன் தொடர்புடைய உறுப்பினராக இருந்தார். மேலும் மலேசியாவிலுள்ள பல்வேறு மதிப்புமிக்க தாவரங்களை ஆராய்ந்து அறிவியல் பூர்வமாக அவற்றைப் பட்டியலிட்டார்.  

தனது வாழ்நாளின் பெரும்பகுதியை இவர் உருசிய நகரமான தம்போ நகரத்தில் வாழ்ந்தார். இவரது மகன் கான்சுடான்டின் அர்னால்டி ஒரு முக்கியமான பூச்சியியல் வல்லுநர் ஆவார்.  

தாவரங்களின் தாவரவியல் பெயரை மேற்கோள் காட்டும்போது இந்த நபரை ஆசிரியராகக் குறிக்க நிலையான சுருக்கமான அர்னால்டி பயன்படுத்தப்படுகிறது.
# பூலாம்வலசு



**பூலாம்வலசு** (*Poolamvalasu*) என்பது தமிழ்நாட்டின், கரூர் மாவட்டம், அரவக்குறிச்சி ஊராட்சி ஒன்றியத்தில் அமைந்துக்ள ஒரு சிற்றூர் ஆகும்.  

இந்த ஊரில் நூறு ஆண்டுகளுக்கும் மேலாக பொங்கல் விழாவை ஒட்டி ஆண்டுதோறும் சேவல் சண்டைப் போட்டிகள் போட்டிகள் மிகப் பிலமலமானது. இந்த போட்டிகளில் கலந்துகொள்ள தமிழ்நாடு மட்டுமன்றி கர்நாடகம், ஆந்திரப் பிரதேசம் கேரளம் போன்ற அண்டை மாநிலத்தவர்களும் சேவல்களுடன் வந்து கலந்துகொள்கின்றனர்.  

## பள்ளிகள்
- ஊராட்சி ஒன்றியத் துவக்கப்பள்ளி
# பக்கிர் அலம்கிர்


**பக்கிர் அலம்கிர்** (*Fakir Alamgir*, பிப்ரவரி 21, 1950 – சூலை 23, 2021) வங்காளதேசத்தைச் சேர்ந்த நாட்டுப்புற மற்றும் பாப் பாடகர் ஆவார். 1971 இல் நடைபெற்ற பங்களாதேஷ் விடுதலை போரின் பின்னர் இவரது பாடல்கள் மக்களை உத்வேகபடுத்துபவையாக இருந்தது. இவரது பிரபல்யமான பாடல்களாவன " ஓ ஷொகினா", "ஷந்தகர்", " நெல்சன் மண்டேலா","நாம் ரர் ச்சில்லோ ஜோன் கென்றி" என்பனவாகும் .  

## வாழ்க்கைக் குறிப்பு
1966 இல் இவரது இசை வாழ்க்கை தொடங்கியது. இவர் 1969 இல் கிழக்கு பாகிஸ்தான் உதயத்தின் பின்னர் தன்னை பாடல்கள் பாடுவதற்காக அர்பணித்தார் . விடுதலைப்போரின் போது இவர் சுவாதின் பெங்ல பேத்தர் கேந்ராவில் பணியாற்றியுள்ளார். இவர் 1976 இல் "ரிஷிஷ் ஷில்பி ஹோஷ்தி" இன அழைக்கபடும் கலாச்சார மன்றத்தின் நிறுவுனர் ஆகவும் செயற்பட்டுள்ளார் . மேலும் இவர் "கோன சங்கித் சாமான்ய பாரிஷட்" என்பதன் தலைவராகவும் பதவி வகித்தவர்.  

இவர் சிறந்த எழுத்தாளரும் ஆவார். இவரது முதல் நூலான "செனா சீனா" 1984 ல் பிரசுரிக்கப்பட்டது. 2013 இல் இவர் மூன்று நூல்களை பிரசுரித்திருந்தார் .  

## விருதுகள்
- எக்ஷே பாடக்
- பஷானி பாடக்

## மேற்சான்றுகள்
# முத்ரிகா சிங் யாதவ்


**முத்ரிகா சிங் யாதவ்** *(Mudrika Singh Yadav)* என்பவர் இந்தியாவின் பீகார் மாநிலத்தைச் சேர்ந்த இராசுட்ரிய சனதா தளம் கட்சியின் மூத்த தலைவர் ஆவார். இவர் இராஷ்டிரிய ஜனதா தளம் கட்சியின் முதன்மை பொதுச் செயலாளராக இருந்தார். லாலு பிரசாத் யாதவ் அமைச்சரவையில் சுகாதார அமைச்சராக யாதவ் பணியாற்றினார். முத்ரிகா அக்டோபர் மாதம் இலஞ்சம் ஏற்றுக்கொள்வதைக் காட்டும் ஒரு காணொளி வெளிவந்தது. தலையில் ஏற்பட்ட காயம் மற்றும் டெங்கு காய்ச்சல் காரணமாக 2017 ஆம் ஆண்டு அக்டோபர் மாதம் 24 ஆம் தேதி பாட்னாவில் இறந்தார். முத்ரிகா பீகாரில் உள்ள அர்வால் மாவட்டத்தின் சோன்பத்ரா கிராமத்தைச் சேர்ந்தவராவார்.
# இந்துஸ்தான்



**இந்துஸ்தான்** மற்றும் அதன் சுருங்கிய வடிவமான **இந்த்** ஆகிய வார்த்தைகள் இந்தியாவை குறிக்க பயன்படுத்தப்படும் பாரசீக பெயர்களாகும். இந்திய பிரிவினைக்கு பிறகு இந்திய குடியரசு பற்றி குறிப்பிட பயன்படுத்தப்படும் வரலாற்று ரீதியான பெயராக இது தொடர்கிறது. இந்துஸ்தான் என்ற பெயரின் மற்றொரு பொருள் வட இந்தியாவின் இந்தோ-கங்கை சமவெளியை புவியியல் ரீதியாக குறிக்க பயன்படுத்தப்படுகிறது.  

## சொற்பிறப்பியல்
இந்துஸ்தான் என்ற சொல் பாரசீகச் சொல்லான *இந்து*விலிருந்து பெறப்பட்டதாகும். இச்சொல்லும் சமசுகிருத சொல்லான *சிந்து*வும் ஒரே பொருள் உடையவை ஆகும். அஸ்கோ பார்ப்போலாவின் கூற்றுப்படி முன் ஈரானிய சத்தமான **சி* என்பது *இ* என்று பொ.ஊ.மு. 850 முதல் 600 ஆம் ஆண்டுகளில் மாற்றமடைந்தது. இவ்வாறாக இருக்கு வேத கால *சப்த சிந்தவா* (ஏழு ஆறுகளின் நிலம்) அவெத்தாவில் *அப்த இந்து* என்று மாறியது. இது அகுரா மஸ்தாவால் உருவாக்கப்பட்ட "பதினைந்தாவது இராச்சியம்" எனக் கூறப்பட்டது. 'அதிக வெப்பம்' உடைய நிலம் என்று கூறப்பட்டது. பொ.ஊ.மு. 515 ஆம் ஆண்டு முதலாம் டேரியஸ் *சிந்து* பகுதி (தற்கால சிந்து மாகாணம்) உள்ளிட்ட சிந்து சமவெளியை தனது அரசில் இணைத்துக்கொண்டார். பாரசீக மொழியில் இந்த இடம் இந்து என்று அழைக்கப்பட்டது. முதலாம் செர்கசின் காலத்தில் சிந்து ஆற்றுக்கு கிழக்கில் இருந்த அனைத்து நிலப்பகுதிகளையும் குறிக்க "இந்து" என்ற பதம் பயன்படுத்தப்பட்டது.  

நடு பாரசீக மொழியில், அநேகமாக பொ.ஊ. முதலாம் நூற்றாண்டிலிருந்து பின்னொட்டான -*ஸ்தான்* என்ற சொல் இணைக்கப்பட்டது. இதற்கு ஒரு நாடு அல்லது பகுதி என்று பொருள். இவ்வாறாக தற்போதைய சொல்லான *இந்துஸ்தான்* உருவானது. பொ.ஊ. 262 ஆண்டின் போது முதலாம் சாபுரின் நக்‌சு-இ-ருசுதம் கல்வெட்டில் சிந்து என்பது *இந்துஸ்தான்* என்று குறிக்கப்பட்டது.  

வரலாற்றாளர் பி. என். முகர்ஜியின் கூற்றுப்படி ஒரு காலத்தில் சிந்து ஆற்றின் கீழ் வடி நிலத்தை குறிக்கப் பயன்படுத்தப்பட்ட சொல்லான *இந்துஸ்தான்* படிப்படியாக விரிவடைந்து "கிட்டத்தட்ட அனைத்து இந்திய துணைக் கண்டத்தையும்" குறிக்கப் பயன்படுத்தப்பட்டது. கிரேக்க-உரோமானியப் பெயரான "இந்தியா" மற்றும் சீனப் பெயரான *சென்டு* ஆகியவையும் இதேபோன்ற ஒத்த பரிணாமத்தை பின்பற்றின.  

பாரசீகச் சொல்லான *இந்து*விலிருந்து பெறப்பட்ட அரேபியப் பதமான *இந்த்* பலுசிஸ்தானில் மக்கரான் கடற்கரையிலிருந்து இந்தோனேசிய தீவுக்கூட்டம் வரை உள்ள இந்தியமயமாக்கப்பட்ட பகுதிகளைக் குறிக்க அரேபியர்களால் பயன்படுத்தப்பட்டது. ஆனால் இறுதியாக அச்சொல்லும் இந்தியத் துணைக் கண்டத்தை அடையாளப்படுத்தக்கூடிய சொல்லாக மாறியது.
# சொரயா தார்சி


**சொரயா தார்சி (Soraya Tarzi)** பிறப்பு: 1899 நவம்பர் 24 - இறப்பு: 1968 ஏப்ரல் 20) (பிரித்தானிய பேரரசின் ஒழுங்கு) 20 ஆம் நூற்றாண்டின் முற்பகுதியில் ஆப்கானித்தானின் முதல் ராணியும் மற்றும் மன்னர் அமனுல்லா கானின் மனைவியுமாவார். சிரியாவில் பிறந்த இவர், ஆப்கானித்தான் தலைவரும், அறிஞருமான சர்தார் மகமுது பேக் தார்சியுமான இவரது தந்தையின் மூலம் கல்வி கற்றார். இவர் பராக்சாய் வம்சத்தின் துணை பழங்குடியினரான முகமதுசாய் பஷ்தூன் பழங்குடியினத்தைச் சேர்ந்தவராவார்.  

## ஆரம்பகால வாழ்க்கை மற்றும் குடும்பப் பின்னணி
சொரயா தார்சி 1899ஆம் ஆண்டு நவம்பர் 24 ஆம் தேதி சிரியாவின் தமாசுகசில் பிறந்தார். இந்நகரம் உதுமானியப் பேரரசின் ஒரு பகுதியாக இருந்தது. இவர் ஆப்கானிய அரசியல் பிரமுகர் சர்தார் மகமுது பேக் தார்சியின் மகளும், மற்றும் சர்தார் குலாம் முகம்மது தார்சியின் பேத்தியுமாவார். இவர் சிரியாவில் படித்து, மேற்கத்திய மற்றும் நவீன மதிப்புகளைக் கற்றுக்கொண்டார். இவரது குடும்பம் ஆப்கானிஸ்தானுக்கு திரும்பியதும், சொரயா தார்சி மன்னர் அமானுல்லா கானை சந்தித்து திருமணம் செய்து கொண்டார்.  

இவரது உடல் ஆப்கானித்தான் கொண்டு வருவதற்கு முன்பு இத்தாலிய இராணுவதினரால் மரியாதை மரியாதைச் செலுத்தப்பட்டது. இவரது உடல் பாக்-இ அமீர் ஷாஹீத் என்ற இடத்தில் புதைக்கப்பட்டார்.  

அவரது இளைய மகள் ஆப்கானிஸ்தானின் இளவரசி இந்தியா 2000களில் ஆப்கானித்தானுக்கு வருகை புரிந்து பல்வேறு தொண்டு திட்டங்களை அமைத்துள்ளார். இளவரசி இந்தியா ஐரோப்பாவிற்கான ஆப்கானிஸ்தானின் கௌரவ கலாச்சார தூதராகவும் உள்ளார். 2011 செப்டம்பரில், ஆப்கானித்தான் இளவரசி இந்தியா ஆப்கானிஸ்தான்-அமெரிக்க மகளிர் சங்கத்தால் பெண்கள் உரிமைகளில் பணியாற்றியதற்காக கௌரவிக்கப்பட்டார்.
# அபுதாபி பன்னாட்டு வானூர்தி நிலையம்



**அபுதாபி பன்னாட்டு வானூர்தி நிலையம்**, ஐக்கிய அரபு அமீரகமில் உள்ள பழமையான வானூர்தி நிலையங்களில் ஒன்றாகும். அபுதாபி வானூர்தி நிலையமானது ஐக்கிய அரபு அமீரகமில் மிக வேகமாக வளர்ந்து வரும் பன்னாட்டு வானூர்தி நிலையங்களில் முதலிடத்தில் உள்ளது. மேலும் பயணிகள் போக்குவரத்தின் அடிப்படையில் இரண்டாவது இடத்தில் உள்ளது.  

ஐக்கிய அரபு அமீரகத்தில் துபாய்க்கு அடுத்தாக அபுதாபி வானூர்தி நிலையம் சர்வதேச வானூர்தி போக்குவரத்து கொண்ட விமான நிலையமாக விளங்கி வருகிறது.  

## வானூர்திச் சேவைகள் மற்றும் சேருமிடங்கள்

| வானூர்திச் சேவைகள் | சேருமிடங்கள் |  |
| --- | --- | --- |
| ஏர் இந்தியா | மும்பை |  |
| ஏர் இந்தியா எக்ஸ்பிரஸ் | தில்லி,கண்ணூர், கொச்சி, கோழிக்கோடு, திருவனந்தபுரம், திருச்சிராப்பள்ளி (30 மார்ச் 2020 முதல்) |  |
| எமிரேட்ஸ் எயர்லைன் | சென்னை | } |
# உமர்கோட் கோட்டை



**உமர்கோட் கோட்டை** (; சிந்தி: **<span lang="sd" dir="ltr">عمر ڪوٽ جو قلعو</span>**) என்பது சிந்து பகுதியின் உமர்கோட் என்ற இடத்தில் அமைந்துள்ள ஒரு கோட்டையாகும். இப்பகுதி **அமர்கோட்** (; சிந்தி:**<span lang="sd" dir="ltr">امرڪوٽ</span>**) என்றும் அழைக்கப்படுகிறது. 15 அக்டோபர் 1542 ஆம் ஆண்டு சேர் சா சூரியிடம் இராணுவத் தோல்வி அடைந்த உமாயூன் தப்பி இக்கோட்டைக்கு வந்த பொழுது பேரரசர் அக்பர் இங்கு பிறந்தார். முகலாயப் பேரரசர் உமாயூனுக்கு உமர்கோட்டை சேர்ந்த ரானா பிரசாத் அடைக்கலம் கொடுத்தார். பின்னர் பிரிட்டிஷார் இந்த இடத்தை தங்களது கட்டுப்பாட்டுக்குள் கொண்டு வந்தனர்.  

அமர்கோட் கோட்டையானது 11 ஆம் நூற்றாண்டில் ரானா அமர் சிங்கால் கட்டப்பட்டது. கோட்டையை ஆளும் பொறுப்பானது ரானா மெக்ராஜ் என்பவரிடம் இருந்தது.
# லாக்கெட் சாட்டர்ஜி


**லாக்கெட் சாட்டர்ஜி** (*Locket Chatterjee*) (பிறப்பு: 1974 திசம்பர் 4 ) இவர் ஒரு வங்காள நடிகையும், இந்திய அரசியல்வாதியுமாவார். இவர் இந்தியாவின் மேற்கு வங்காளத்தின் ஹூக்ளி மக்களவைத் தொகுதியின் நாடாளுமன்ற உறுப்பினராக இருக்கிறார். மேலும் இவர் ஒரு பாரம்பரிய நடனக் கலைஞரும் கூட. இவர் பரதநாட்டியம், கதகளி, மணிப்பூரி ஆகியவற்றை கற்றிருக்கிறார். ஆனால் இவர் ஒரு நடிகையாக நன்கு அறியப்பட்டவர். மேற்கு வங்காளத்தின் பாரதிய ஜனதா கட்சியின்]] பெண்கள் பிரிவான பாரதிய ஜனதா மகிளா மோர்ச்சாவின் மாநிலத் தலைவராகவும் உள்ளார்.  

## ஆரம்ப கால வாழ்க்கை
சாட்டர்ஜியின் தந்தை அவரது தாத்தாவைப் போலவே ஒரு புரோகிதர் ஆவார். இவருடைய தாய் அபர்ணா சாட்டர்ஜி இவரை நடனப் பள்ளியில் கொண்டுச் சேர்த்தார். சாட்டர்ஜி எட்டாம் வகுப்பு மாணவியாக இருந்தபோதே மம்தா சங்கர் பாலே குழுவுடன் வெளிநாடு சென்றார். கங்கையின் வடக்கு கரையின் புறநகர்ப் பகுதியான கொல்கத்தாவின் தக்சினேசுவர் பகுதியில் இவர் வளர்ந்தார்.  

பின்னர், கொல்கத்தாவின் பழமையான மற்றும் மதிப்புமிக்க மகளிர் கல்லூரிகளில் ஒன்றான கொல்கத்தா பல்கலைக்கழகத்துடன் இணைந்த ஜோகமயா தேவி கல்லூரியில் அறிவியலில் இளங்கலை படித்தார்.  

## அரசியல் வாழ்க்கை
லாக்கெட் சாட்டர்ஜி அகில இந்திய திரிணாமுல் காங்கிரசு கட்சியின் உறுப்பினராக அரசியல் அரங்கில் நுழைந்தார். பின்னர் இவர் அக்கட்சியினுடனான உறவுகளைத் துண்டித்து 2015இல் பாரதிய ஜனதா கட்சியில் சேர்ந்தார். இவர் மேற்கு வங்காளத்தின் மயூரேசுவரில் இருந்து 2016 சட்டமன்றத் தேர்தலில் போட்டியிட்டார். ஆனால் அகில இந்திய திரினாமுல் காங்கிரசு கட்சியின் அபிஜித் ராயிடம் தோற்றார். 2017ஆம் ஆண்டில் ரூபா கங்குலிக்கு பதிலாக மேற்கு வங்கத்தில் [பாரதிய ஜனதா கட்சியின் மகிலா மோர்ச்சாவின் தலைவராக நியமிக்கப்பட்டார்.  

### நாடாளுமன்ற உறுப்பினர்
ரத்னா தே என்பவருக்கு எதிராக ஹூக்ளி மக்களவைத் தொகுதியிலிருந்து 2019 ஆம் ஆண்டு போட்டியிட்டு 6,71,448 (46.06%) வாக்குகள் வித்தியாசத்தில் வெற்றி பெற்றார்.  

2019 செப்டம்பர் 13 அன்று, தகவல் தொழில்நுட்பத்திற்கான நிலைக்குழுவின் உறுப்பினராகத் தேர்ந்தெடுக்கப்பட்டார். மேலும் 2019 அக்டோபர் 9 முதல் இவர் பெண்கள் அதிகாரம் பெறுவதற்கான குழு உறுப்பினராக பணியாற்றுகிறார்.  

## தொலைக்காட்சி
மா மனாஷா (ஈடிவி பங்களா) மற்றும் தருண் மஜும்தார் இயக்கிய துர்கேஷ் நந்தினி ஆகியோரின் பாங்கிம் சந்திர சட்டோபாத்யாயின் புதினத்தின் தொலைக்காட்சி தழுலில் முன்னி பாய் வேடத்தில் லாக்கெட் நடித்தார்  

## குடும்பம்
லாகெட் சாட்டர்ஜி பிரசென்ஜித் பட்டாச்சார்ஜி என்பவரை திருமணம் செய்து கொண்டார். இவர்களுக்கு ஒரு மகன் இருக்கிறார்.
# கே. ஆர். கே. நரசிம்மன்

**கே.ஆர்.கே.நரசிம்மன் **ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக பர்கூர் சட்டமன்றத் தொகுதி<nowiki/>யில் 2009ஆம் ஆண்டின் தமிழ்நாடு சட்டமன்றத் இடை தேர்தலில்  போட்டியிட்டு வெற்றிபெற்றார்  
. இவர் யாதவ நாயுடு சமூகத்தை சேர்த்தவர் ஆவார்  
.
# கே. ஆர். கிருஷ்ணன்

**கே.ஆர்.கிருஷ்ணன் **ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக பர்கூர் சட்டமன்றத் தொகுதி<nowiki/>யில் 1971 ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்  
. இவர் யாதவ நாயுடு சமூகத்தை சேர்த்தவர் ஆவார்.
# ஆறுமுகம் (அரசியல்வாதி)

**ஆறுமுகம் **ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக பர்கூர் சட்டமன்றத் தொகுதி<nowiki/>யில் 1977 ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்  
.
# துரைசாமி


**துரைசாமி **ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக பர்கூர் சட்டமன்றத் தொகுதி<nowiki/>யில் 1980 ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்..
# தொ. மு. வெங்கடாச்சலம்



**தொ. மு. வெங்கடாச்சலம்** என்பவர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக பர்கூர் சட்டமன்றத் தொகுதியில், 1984ஆம் ஆண்டு நடந்த தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்
# கண்ணூர் பன்னாட்டு வானூர்தி நிலையம்



கண்ணூர் வானூர்தி நிலையம், கேரளாவில் நான்கவது பன்னாட்டு வானூர்தி நிலையமகும். கண்ணூர் வானூர்தி நிலையமானது, இந்தியாவில் மிக வேகமாக வளர்ந்து வரும் பன்னாட்டு வானூர்தி நிலையஙமகும். ௯ டிசம்பர் ௨0௧௮, அன்று முதல் சேவையை இந்தியன் ஏர்லைன்ஸ் இயக்க தொடங்கியது.  

கேரளாத்தில் கொச்சின்,திருவனந்தபுரம் மற்றும் கோழிக்கோடுக்கு அடுத்தப்படி கண்ணூர் வானூர்தி நிலையம் தான் சர்வதேச வானூர்தி போக்குவரத்து கொண்ட விமான நிலையமாக ௨ ஆண்டுகளுக்கு மேலாக விளங்கி வருகிறது. கண்ணூர் வானூர்தி நிலையத்துக்கு வானூர்திப் போக்குவரத்தை திறந்து வைக்கப்பட்டவர் கேரள முதலமை அமைச்சர் பிணறாயி விஜயன் மற்றும் சுரேஷ் பிரபு.  

## வானூர்திச் சேவைகள் மற்றும் சேரிடங்கள்

| வானூர்திச் சேவைகள் | சேரிடங்கள் |  |
| --- | --- | --- |
| இன்டிகோ | ஐதராபாத்து, திருவனந்தபுரம், பெங்களூர், சென்னை, கொச்சி, கோவா, தோகா, ஹூப்ளி |  |
| ஏர் இந்தியா | தில்லி, கோழிக்கோடு |  |
| ஏர் இந்தியா எக்ஸ்பிரஸ் | அபுதாபி, பகுரைன், மஸ்கட், சார்ஜா, ரியாத், குவைத் |  |
| கோஏர் | அபுதாபி, தம்மாம், மஸ்கட், துபாய், மும்பை | } |
# சானு லகிரி


**சானு லகிரி (Shanu Lahiri)** (பிறப்பு:1928 சனவரி 23 – இறப்பு:2012 பிப்ரவரி 1) இவர் ஒரு பெங்காலி ஓவியரும் மற்றும் கலை கல்வியாளருமாவார். இவர் கொல்கத்தாவின் மிக முக்கியமான பெண் பொது கலைஞர்களில் ஒருவராக இருந்தார். நகரத்தை அழகுபடுத்துவதற்கும் ஆக்கிரமிப்பு அரசியல் முழக்கங்களை மறைப்பதற்கும் கொல்கத்தா முழுவதும் விரிவான சுவரெழுத்து கலைகளை மேற்கொண்டார்.  

## ஆரம்பகால வாழ்க்கை மற்றும் கல்வி
லகிரி 1928 சனவரி 23 அன்று கொல்கத்தாவில் ஏழு உடன்பிறப்புகளுடன் மஜும்தார் குடும்பத்தில் பிறந்தார். இவரது தாயார் ரேணுகாமோய் மஜும்தார், படிக்காதவராக இருந்தாலும், இரவுகளில் கையெழுத்துப் பயிற்சி மேற்கொண்டார். லகிரிக்கு எழுத்தாளர் கமல்குமார் மஜும்தார் மற்றும் கலைஞர் நிரோட் மஜும்தார் என்ற இரண்டு மூத்த சகோதரர்கள் இருந்தனர். இவர் கொல்கத்தாவின் அரசு கலை மற்றும் கைவினைக் கல்லூரியின் மாணவராக இருந்தார். அங்கு இவர் 1951இல் பட்டம் பெற்றார். அகில இந்திய கவின் கலைகள் மற்றும் கைவினைச் சங்கத்தின் குடியரசுத்தலைவரின் தங்கப் பதக்கத்தைப் பெற்ற கல்லூரியின் முதல் மாணவியாவார். 1951ஆம் ஆண்டில், இவர் பாரிசில் உள்ள எக்கோல் டு லூவ்ரே மற்றும் அகாடமி ஜூலியன் ஆகியவற்றிலிருந்தும் உதவித்தொகை பெற்றார்.  

சமூக பொறுப்புணர்வு குறித்த தீவிர உணர்வுக்காக இவர் நன்கு அறியப்பட்டார். மேலும் நகரத்தை அழகுபடுத்துவதற்காக கொல்கத்தாவின் சுவர்களில் ஓவியம் வரைவதற்குத் தெருக் குழந்தைகளைத் திரட்டினார். வேறொருவரின் வாழ்க்கைக்கு பயனளிப்பதற்காக இவர் தனது கண்களை தானம் செய்திருந்தார்.  

## தொழில்
லகிரி வங்காள கலைப் பள்ளியின் ஓவியராக இருந்தார். இவரது முதல் ஓவியக் கண்காட்சி 1950இல் நடந்தது. 1960ஆம் ஆண்டில் இவர் பாரிசுக்குச் செல்ல உதவித்தொகை பெற்றார். அதைத் தொடர்ந்து இந்தியாவிலும் வெளிநாட்டிலும் ஓவிய கண்காட்சிகளை நடத்தினார். 1970களின் பிற்பகுதியில், மேற்கில் தனது கல்வி வாழ்க்கையைத் தொடர்ந்து, , காட்சி கலைத் துறையில் வாசகராக ரவீந்திர பாரதி பல்கலைக்கழகத்தின் ஆசிரியப் பணியில் சேர்ந்தார். பின்னர் இவர் காட்சி கலை பீடத்தின் தலைவர் ஆனார்.  

1960களில் கொல்கத்தா முழுவதும் கலைஞர் குழுக்கள் உருவாகத் தொடங்கியிருந்தாலும், சில பெண்கள் அவற்றில் ஒரு இடத்தையோ அல்லது குரலையோ கண்டனர். 1983ஆம் ஆண்டில், கலைஞர் கருணா சகாவின் வேண்டுகோளின் பேரில், லகிரி நகரின் முதல் பெண்கள் மட்டுமே அடங்கிய கலைஞர்கள் குழுவைத் தொடங்கினார். "தி குரூப்" என்று அழைக்கப்படும் இதில் லகிரி, சகா, சந்தோஷ் ரோகத்கி மற்றும் சியாமசிறீ பாசு உள்ளிட்ட நான்கு ஓவியர்கள் மற்றும் ஒரு சிற்பி மீரா முகர்ஜி ஆகியோர் அடங்குவர். உள்ளூர் ஊடகங்கள் இதை பஞ்ச கன்யா (ஐந்து பெண்கள்) என்று அழைத்தன . குழுவின் முதல் கண்காட்சி கொல்கத்தாவின் நுண்கலைகள் கழகத்தில் நடைபெற்றது. 2008ஆம் ஆண்டில், இக்குழு தனது 25வது ஆண்டு நிறைவை நுண்கலைகள் கழகத்தில் கண்காட்சியுடன் கொண்டாடியது. அசல் உறுப்பினர்களில் பெரும்பாலோர் அதற்குள் இறந்துவிட்டாலும், அதில் 17 உறுப்பினர் கலைஞர்கள் மற்றும் ஏராளமான விருந்தினர் கலைஞர்கள் இருந்தனர்.  

லகிரி தனது கலை மூலம் சமூகத்தின் சமகால யதார்த்தங்களை உரையாற்றினார்.  

## விருதுகள்
1951இல், இவர் அகில இந்திய கவின் கலைகள் மற்றும் கைவினைச் சங்கத்தின் குடியரசுத்தலைவர் விருதை வென்றார்.
# பிரதிமா தேவி (ஓவியர்)


**பிரதிமா தேவி (Pratima Devi)** (1893-1969) இவர் ஒரு இந்திய பெங்காலி கலைஞராவார். இவரது கலை திறன்களுக்காக பரவலாக அறியப்பட்டவர். இவர் இரவீந்திரநாத் தாகூரின் மகன் இரதிந்திரநாத் தாகூரின் மனைவியாவார். கவிஞர் இவரது திறன்களை வளர்ப்பதில் சிறப்பு அக்கறை காட்டினார்.  

## பெற்றோர்
இவர் சேகேந்திர பூசன் சட்டோபாத்யாய் மற்றும் ககனேந்திரநாத் தாகூர் மற்றும் அபானிந்திரநாத் தாகூர் ஆகியோரின் சகோதரியான பினயானி தேவியின் மகளாவார் .  

## செயல்பாடுகள்

பிரதிமா ஓவியர் நந்தலால் போஸ் மற்றும் இரவீந்திரநாத் தாகூர் ஆகியோரின் கீழ் கலை பயிற்சியை மேற்கொண்டார். இரவீந்திரநாத் இவரது கலைத் திறமைகளைத் தொடர ஊக்குவித்தார். தாகூர் குடும்பத்தால் நடத்தப்படும் இந்தியன் சொசைட்டி ஆஃப் ஓரியண்டல் ஆர்ட்டில் 1915 முதல் இவர் தனது படைப்புகளை காட்சிப்படுத்தினார். பின்னர் இவர் பாரிசுக்கு குடிபெயர்ந்தார். அங்கு இவர் இத்தாலிய " ஈரமான ஃப்ரெஸ்கோ " முறையைப் படித்தார்.  

1910இல் திருமணமான உடனேயே, பிரதிமா, தனது கணவருடன், இப்போது வங்காளதேசத்தில் உள்ள சிலைதாவில் உள்ள குடும்பத் தோட்டத்தில் சிறிது காலம் வசித்து வந்தார். அதைத் தொடர்ந்து, பிரதிமா சாந்திநிகேதனுக்குத் திரும்பி, தனது மாமியார் மற்றும் கணவரின் அடிச்சுவடுகளைப் பின்பற்றி விஸ்வ பாரதி பல்கலைக்கழகத்தின் நடவடிக்கைகளில் மூழ்கிவிட்டார். தொலைதூர இடங்களுக்கு அவர்கள் சென்றபோது அவர்களுடன் பிரதிமாவும் உடன் சென்றார். சாந்திநிகேதனில் இரவீந்திரநாத் தாகூர் நிறுவிய இசை மற்றும் நடனப் பள்ளியில் நடன பாடத்திட்டத்தின் பொறுப்பாளராகவும் இருந்தார். ஆரம்ப ஆண்டுகளில் தாகூரின் நடன-நாடகங்களை வடிவமைத்த முக்கிய தாக்கங்களில் ஒன்றாக இவர் புகழ் பெற்றார். இவர் எளிதாக ஒரு புதிய கைவினைப்பொருளை எடுத்து சில்பா சதான் பாடத்திட்டத்திற்கு மாற்றியமைக்கம் திறனைப் பெற்றிருந்தார்.  

## ஆரம்பகால வாழ்க்கை, திருமணம் மற்றும் இறப்பு
பிரதிமா இந்தியா மற்றும் பாகிஸ்தான் பிரிவினைக்கு முன்னர் 1893 இல் இந்தியாவில் 1893 நவம்பர் 5, அன்று கொல்கத்தாவில் பிறந்தார். இரவீந்திரநாத்தின் வகுப்புத் தோழரான நிரோத் நாத் முகோபாத்யாயின் மகன் நிலநாத் முகோபாத்யாயை தனது குழந்தைப் பருவத்திலேயே முதலில் மணந்தார். ஆனால் இரண்டு மாதங்களுக்குப் பிறகு நிலநாத் கங்கையில் மூழ்கி திடீரென இறந்தார். பின்னர், இரவீந்திரநாத் தாகூர் 17 வயது பிரதிமாவின் இரண்டாவதுத் திருமணத்தை தனது மகன் இரதிந்திரநாத் தாகூருடன் ஏற்பாடு செய்தார். இரத்தீந்திரநாத் மற்றும் பிரதிமா 1922இல் ஒரு மகளைத் தத்தெடுத்தனர் - நந்தினி, என்பது அக்குழந்தையின் புனைபெயர் - புப்பி (பிரெஞ்சு மொழியில் 'பொம்மை' என்று பொருள்) மூலம் நன்கு அறியப்பட்டவர்.  

இரதிந்திரநாத்துடனான பிரதிமாவின் திருமணம் முந்தைய ஆண்டுகளில் மகிழ்ச்சியான ஒன்றாகத் தோன்றியது, ஆனால் அது பிற்காலத்தில் கடினமான சூழ்நிலையை எதிர்கொள்ளத் தொடங்கியது. தாகூர் குடும்பத்தின் 'மிகவும் திறமையான மற்றும் ஆக்கபூர்வமான நபர்களின் பளபளப்பான வரிசையில்' ஒரு புதிராக இருந்த சற்றே அகங்காரமான இரதிந்திரநாத், 1953இல் விஸ்வ பாரதி பல்கலைக்கழகத்தின் துணைவேந்தர் பதவியை ராஜினாமா செய்து, சாந்திநிகேதனை விட்டு வெளியேறினார். பிரதிமா சாந்திநிகேதனிலேயே தங்கியிருந்தார். இருப்பினும், 1961இல் இரதிந்திரநாத் இறக்கும் வரை அவர்கள் ஒருவருக்கொருவர் தொடர்பிலிருந்தனர். இரவீந்திரநாத் தாகூர் 1941இல் இறந்தார். அவர்கள் விவாகரத்து செய்த பின்னர் பிரதிமா 1969 சனவரி 9 அன்று இறந்தார்.
# ஹாட் ஸ்டார்



**டிஸ்னி பிளஸ் ஹாட்ஸ்டார்** (*Disney+ Hotstar*) இது ஸ்டார் இந்தியாவின் துணை நிறுவனமான நோவி டிஜிட்டல் என்டர்டெயின்மென்ட் நிறுவனத்திற்கு சொந்தமான ஓர் இந்திய மேலதிக ஊடக சேவை ஆகும். இது 2015 ஆம் ஆண்டு ஆரம்பிக்கப்பட்டது, மார்ச் 2020 நிலவரப்படி, ஹாட்ஸ்டாரில் குறைந்தது 300 மில்லியன் செயலில் உள்ள பயனர்கள் உள்ளனர் என்பது குறிப்பிடத்தக்கது. இந்த சேவை தமிழ், இந்தி, ஆங்கிலம், தெலுங்கு, மலையாளம், கன்னடம், மராத்தி, பெங்காலி, குஜராத்தி போன்ற இந்திய மொழிகளில் கிடைக்கும்.  

## டிஸ்னி+ஹாட் ஸ்டாரும் ஜியோ சினமாவும் இணைப்பு (2024–தற்பொழுதுவரை)

நவம்பர் 2024இல் டிஸ்னி+ஹாட் ஸ்டாரும் ஜியோ சினமாவும் இணைய ஒப்பந்தம் செய்யப்பட்டது. திசம்பர் 2024இல் ரிலயன்ஸ் இன்டஸ்ட்ரீஸ் நிறுவனம் jiohotstar.com என்னும் ஆள்களப் பெயரை பதிவு செய்தனர். 14 பிப்ரவரி 2025இல் இருந்து ஹாட் ஸ்டார் செயலிகள் *ஜியோ ஹாட்ஸ்டார்* என்று பெயர் மாற்றம் பெற்று, ஜியோசினிமா வாடிக்கையாளர்கள் அனைவரும் ஜியோ ஹாட்ஸ்டாருக்கு மாற்றப்பட்டனர்.
# எகிப்தின் இருபத்தி எட்டாம் வம்சம்



**எகிப்தின் இருபத்தி எட்டாம் வம்சம்** (**Twenty-eighth Dynasty of Egypt** or **Dynasty XXVIII**, alternatively **28th Dynasty** or **Dynasty 28**) பிந்தைய கால எகிப்திய இராச்சியத்தை ஆண்ட வம்சங்களில் இது மூன்றாவதாகும். கிமு 404-இல் பாரசீக அகாமனிசியப் பேரரசின் இருபத்தி ஏழாம் வம்சத்தவரை, மண்ணின் மைந்தர்களான இந்த 28-ஆம் வ்ம்ச பார்வோன் அமியுர்தயுஸ் என்ற நான்காம் சாம்திக், மக்கள் புரட்சி மூலம் வென்று, தெற்கு எகிப்தின் சைஸ் நகரத்தை தலைமையிடமாகக் கொண்டு கிமு 404 முதல் கிமு 399 முடிய 4 ஆண்டுகள் மட்டுமே எகிப்தை ஆட்சி செய்தனர்.  

கிமு 404-இல் 28-ஆம் வம்ச பார்வோன் அமியுர்தயுசைக் கொன்று, கிமு 404-இல் இருபத்தி ஒன்பதாம் வம்சதவனான முதலாம் நெபாருத் என்பவர், எகிப்தில் தனது 29-ஆம் வம்ச ஆட்சியை நிறுவினார்.  

## பண்டைய எகிப்திய வம்சங்கள்
- பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமி பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641

## இதனையும் காண்க
- எகிப்தின் வரலாறு
- பண்டைய எகிப்திய அரசமரபுகள்
# எகிப்தின் இருபத்தி ஒன்பதாம் வம்சம்



**எகிப்தின் இருபத்தி ஒன்பதாம் வம்சம்** (**Twenty-ninth Dynasty of Egypt** or **Dynasty XXIX**, alternatively **29th Dynasty** or **Dynasty 29**) பிந்தைய கால எகிப்திய இராச்சியத்தை ஆண்ட நான்காவது வம்சம் ஆகும். இது எகிப்திய மக்களின் வம்சமாகும். இவ்வம்சத்தவர்களின் தலைநகரம் கீழ் எகிப்தில் பாயும் நைல் நதி வடிநிலத்தில் உள்ள மென்டிஸ் நகரம் ஆகும். இவர்கள் கிமு 398 முதல் கிமு 380 முடிய 18 ஆண்டுகளே கீழ் எகிப்தை மட்டும் ஆண்டனர்.  

## வரலாறு
கிமு 398-இல் இருபத்தி எட்டாம் வம்சத்தவர்களை வென்ற 28-ஆம் வம்ச பார்வோன் முதலாம் நெபாருத் என்பவர் இந்த 29-ஆம் வம்ச ஆட்சியை நிறுவினார். நெபாருத்தின் இறப்பிற்குப் பின்னர் அரியணைப் போட்டி நிலவியது. இருப்பினும் ஹாக்கோர் எனும் பார்வோன் அரியணை ஏறினார்.  

## 29-வம்ச பார்வோன்கள்

| முதலாம் நெபாருத் | கிமு 398–393 | இவரை அமியுர்தியுஸ் என்பர் போட்டியில் கொன்றார் |  |
| --- | --- | --- | --- |
| சாமுத்தியுஸ் | கிமு 393 | ஹாக்கோர் என்பவர் இவரை அரியணையிலிருந்து இறக்கினார். |  |
| ஹாக்கோர் | கிமு 393–380 | சாமுத்தியுஸ் என்பவர் இவரை அரியனையிலிருந்து விரட்டினார். |  |
| இரண்டாம் நெபாருத் | கிமு 380 | இவரை முதலாம் நெக்டோதனேப் என்பவர் கொன்று 4 மாதங்கள் மட்டுமே ஆட்சி செய்தார். | } |

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமி பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641

## இதனையும் காண்க
- எகிப்தின் வரலாறு
# மூன்றாம் அர்தசெராக்சஸ்



**மூன்றாம் அர்தசெராக்சஸ்** (**Artaxerxes III** (பழைய பாரசீக மொழியில்|𐎠𐎼𐎫𐎧𐏁𐏂) பாரசீக அகாமனிசியப் பேரரசை கிமு 404 முதல் கிமு 358 முடிய 46 ஆண்டுகள் ஆண்ட பேரரசர் ஆவார். இவர் கிமு 343-இல் பண்டைய எகிப்தின் பிந்தைய கால எகிப்திய இராச்சியத்தை ஆண்ட முப்பதாம் வம்சத்தின் பார்வோன் இரண்டாம் நெதெனெபோவை வென்று, எகிப்தை பாரசீகத்தின் ஒரு மாகாணமாக அறிவித்தார். மாசிடோனியாவின் மன்னர் மக்கெடோனின் இரண்டாம் பிலிப் ஆட்சிக் காலத்தில் கிமு 350 - 341-களில் போனீசியா, சைப்பிரசு மற்றும் சிதோன் நகரங்களில் அகாமனிசியப் பேரரசுக்கு எதிராக கிரேக்கர்கள் நடத்திய பெரும் கிளர்ச்சிகளை ஒடுக்கினார். இவர் பெர்சப்பொலிஸ் நகரத்தில் புதிய அரண்மனையை நிறுவத் துவங்கினார்.  
மேலும் ஏஜியன் கடல் அருகே உள்ள கிரேக்கர்களின் ஐயோனியா மற்றும் ஏதன்ஸ் நாட்டவர்களின் மத்தியதரைக் கடல் அருகே இருந்த **லைசியா** மற்றும் சிசிலி போன்ற நகரங்களை மூன்றாம் அர்தசெராக்சஸ் படைகள் கைப்பற்றியது. கிமு 338-இல் மூன்றாம் அர்தசெராக்சஸ் இறந்த பின் அவர் மகன் அர்செஸ் அகாமனிசியப் பேரரசின் அரியணையில் அமர்ந்தார்.  

நகரம் ஈரான்]]  
பல்வேறு இனக்குழுவின் போர்வீரர்களின் சிற்பம்]]  

## படக்காட்சிகள்

## அகாமனிசியப் பேரரசர்கள்
- சைரசு
- முதலாம் செர்கஸ்
- முதலாம் சைரஸ்
- முதலாம் டேரியஸ்
- மூன்றாம் டேரியஸ்
- இரண்டாம் காம்பிசெஸ்
## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
# நெய்லா சோகன்



**நெய்லா சோகன் (Naela Chohan)** (பிறப்பு: 1958 மே 6) நைலா சோகன் என்றும் அறியப்படும் இவர் பாகித்தானின் இராவல்பிண்டியில் பிறந்தார். இவர் ஒரு பாகித்தானிய தூதரும், கலைஞரும் மற்றும் இராஜதந்திரியும் ஆவார். ஒரு அனுபவமுள்ள மற்றும் மூத்த இராஜதந்திரி என்ற முறையில், தூதர் சோகன் ஐந்து வெவ்வேறு கண்டங்களில் எட்டு வெவ்வேறு பாகித்தான் இராஜதந்திர பணிகளில் தலைமைப் பொறுப்பை ஏற்றுள்ளார். பாரசீக, பிரஞ்சு மற்றும் ஸ்பானிஷ் உள்ளிட்ட ஏழு இந்தோ-ஐரோப்பிய மொழிகளில் நைலா சோகான் ஒரு பன்மொழிப் புலமை வாய்ந்தவராவார் .  

ஒரு சில பிற இராஜதந்திரிகளுடன், பாக்கித்தானின் வெளியுறவு அமைச்சகத்தின் மிக உயர்ந்த இடத்திற்கு உயர்ந்துள்ள முதல் மற்றும் மூத்த பெண்களை நெய்லா சோகன் பிரதிநிதித்துவப்படுத்துகிறார். கனடாவின் வாராந்திர வெளியுறவுக் கொள்கை தூதரகம் இதழ் 2008 சனவரியில் இவரை விவரித்தது, "உயரத்தில் சிறிது மென்மையாகவும், பேச்சில் மென்மையாகவும் இருந்தாலும், பாகித்தான் வெளியுறவு சேவையின் மிக சக்திவாய்ந்தவர் நெய்லா சோகன்." என்றது. பாகித்தானின் வெளியுறவு அமைச்சகத்தில் சீனா மேசையில் தனது இராஜதந்திர வாழ்க்கையைத் தொடங்கிய இவர், பலதரப்பட்ட ஒத்துழைப்பைக் கருத்தில் கொண்டு வலுவான பாகித்தான்-சீனா கூட்டணியின் ஆதரவாளராக இருந்து வருகிறார். பாக்கித்தானில் இரசாயன ஆயுதங்களை தடை செய்வதற்கான மாநாட்டை அமல்படுத்துவது தொடர்பான தேசிய அதிகாரசபையின் தலைவரான முதல் பொதுமக்கள் மற்றும் பெண் என்ற பெருமையை உலக இரசாயன ஆயுதங்களை தடை செய்வதில் நெய்லா சோகன் உறுதி பூண்டுள்ளார். அர்ஜென்டினாவின் புவெனஸ் ஐரிசில் உள்ள பிளாசா டி பாக்கித்தான் உள்ளிட்ட பல பாகித்தான் அடையாளங்களை கருத்தரித்த அல்லது மீட்டெடுத்ததற்கு இவர் பொறுப்பாவார். 1979 ஈரானியப் புரட்சிக்குப் பின்னர் ஈரானிய அரசாங்கத்தால் தெஹ்ரானில் பணியமர்த்தப்பட்ட முதல் பெண் வெளியுறவு இராஜதந்திரி ஆவார். அங்கு இவர் இருதரப்பு உறவுகளை வளர்ப்பதற்கு முக்கியத்துவம் கொடுத்தார். அதில் பாதுகாப்பு, விவசாய, கல்வி மற்றும் பொருளாதார உறவுகளை மேம்படுத்துவதற்கு முன்னுரிமை அளித்தார். இவர் முன்னர் மத்திய கிழக்கு மற்றும் ஆபிரிக்காவிற்கான பாகித்தானின் செயலாளராக பணியாற்றியுள்ளார். அதற்கு முன்னர் இவர் அர்ஜென்டினா, உருகுவே, பெரு மற்றும் ஈக்வடார் ஆகிய நாடுகளுக்கான பாகித்தானின் தூதராக இருந்தார். அங்கு இவர் பாகித்தானுக்கும் லத்தீன் அமெரிக்காவிற்கும் இடையிலான வலுவான உறவுகளின் குரல் ஆதரவாளராக இருந்து வந்தார். இவர் காயித்-இ-அசாம் பல்கலைக்கழகம் மற்றும் ஆர்வர்ட் பல்கலைக்கழகத்தின் கென்னடி அரசுப் பள்ளியின் முன்னால் மாணவியுமாவார்.  

## பெண்கள் உரிமை
இவரது இராஜதந்திர வாழ்க்கைக்கு அப்பால், நெய்லா சோகன் காட்சி கலை ஊடகம் மூலம் பெண்கள் உரிமைகளுக்காக குரல் கொடுப்ப்பவர் ஆவார். மேலும் இவரது கலைக் கண்காட்சிகள் ஐந்து கண்டங்களில் நடந்துள்ளன. இவரது மிகவும் குறிப்பிடத்தக்க படைப்பு *சோஃப்ரான்ஸ்* என்பதாகும்*.* இது பாரிசில் உள்ள யுனெஸ்கோ தலைமையகத்தில் 2002 முதல் நிரந்தர காட்சிக்கு வைக்கப்பட்டுள்ளது.  

## குடும்பம்
நெய்லா சோகன், பிரான்சிற்கான பாகித்தான் தூதரும் (2001), யுனெஸ்<nowiki/>யும் (2001), கனடாவுக்கான உயர் ஸ்தானிரும் (2007) மற்றும் மலேசியாவில் (1997) பணியாற்றிய தூதருமான மூசா ஜாவேத் என்பவரை மணந்தார். இவருக்கு உஸ்மான் டபிள்யூ. சோகன் மற்றும் இப்ராகிம் ஏ.சோகன் என்ற இரண்டு குழந்தைகள் உள்ளனர்.
# டிரைபியூட்டைல் வெள்ளீய ஐதரைடு



**டிரைபியூட்டைல் வெள்ளீய ஐதரைடு** *(Tributyltin hydride)* என்பது C<sub>4</sub>H<sub>9</sub>)<sub>3</sub>SnH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இந்நீர்மம் கரிமக் கரைப்பான்களில் கரைகிறது. கரிமத் தொகுப்பு வினைகளில் ஐதரசன் அணுக்களின் மூலமாக இந்நீர்மம் பயன்படுத்தப்படுகிறது.  

## தயாரிப்பும் பண்புகளும்

டிரைபியூட்டல்வெள்ளீய ஆக்சைடுடன் பாலிமெத்திலைதரோசிலாக்சேன் (Bu = CH<sub>3</sub>CH<sub>2</sub>CH<sub>2</sub>CH<sub>2</sub>) சேர்த்து ஒடுக்க வினைக்கு உட்படுத்தி டிரைபியூட்டைல் வெள்ளீய ஐதரைடு தயாரிக்கப்படுகிறது:  
: 2"(MeSiH)" + (Bu<sub>3</sub>Sn)<sub>2</sub>O → "(Me<sub>2</sub>Si)<sub>2</sub>O" + 2 Bu<sub>3</sub>SnH  
:(Bu<sub>3</sub>Sn)<sub>2</sub>O + 2/n (MeSi(H)O)<sub>n</sub> → 2 Bu<sub>3</sub>SnH + 1/n [(MeSiO)<sub>2</sub>O]<sub>n</sub>  

இந்த ஐதரைடு ஒரு காய்ச்சி வடிக்கக்கூடிய நீர்மமாகும். இலேசான காற்று உணரியான இது (Bu<sub>3</sub>Sn)<sub>2</sub>O சேர்மமாக சிதைவடைகிறது.  

1814&nbsp;செ.மீ<sup>−1</sup> for ν<sub>Sn-H</sub> இல் இதனுடைய அகச்சிவப்பு நிறமாலை ஒரு வலிமையான கற்றையை வெளிப்படுத்துகிறது.  

## பயன்பாடுகள்
ஒரு பயனுள்ள வினையாக்கியாக டிரைபியூட்டைல் வெள்ளீய ஐதரைடு கரிமத் தொகுப்பு வினைகளில் பயன்படுகிறது. அசோபிசு ஐசோபியூட்டைரோநைட்ரைலுடன் இணைத்து அல்லது ஒளியுடன் கதிர்வீச்சுக்கு உட்படுத்தினால் கரிம ஆலைடுகள் மற்றும் அவற்றுடன் தொடர்புடைய குழுக்களை இது ஐதரோகார்பனாக மாற்றுகிறது. Bu3Sn• தனியுருபு ஈடுபாட்டால் தனியுருபு சங்கிலி வழிமுறை வழியாக இச்செயல்முறை நிகழ்கிறது. தனியுருபு ஒரு நுண் ஐதரசனை மற்றொரு சமமான டிரைபியூட்டைல்வெள்ளீய ஐதரைடிலிருந்து பெற்று சங்கிலியைப் பரப்புகிறது. ஐதரசன் நன்கொடையாளராக டிரிபியூட்டில்வெள்ளீய ஐதரைடின் பயன்பாடு ஒப்பீட்டளவில் அதன் பலவீனமான பிணைப்பு வலிமைக்கு (78 கிலோகலோரி / மோல்) காரணமாக இருக்கலாம்.  

வெள்ளீய - ஐதரசன் பிணைப்புகளுக்கிடையில் நிறைவுறா அடிமூலக்கூறுகளை புகுத்தும் வினைகளுக்கு இவ்வினையாக்கி ஒரு நல்ல தேர்வு ஆகும்:.  
:RC<sub>2</sub>R' + HSnBu<sub>3</sub> → RC(H)=C(SnBu<sub>3</sub>)R'
# தியோடர் ரிக்

**சர் தியோடர் ரிக்** *(Sir Theodore Rigg)* நியூசிலாந்து நாட்டைச் சேர்ந்த விவசாய வேதியியலாளர் மற்றும் அறிவியல் நிர்வாகி ஆவார்.  
1988 ஆம் ஆண்டு இங்கிலாந்திலுள்ள யோர்க்சையர் மாகாணத்தின் செட்டில் என்ற சிறிய நகரத்தில் இவர் பிறந்தார். 1938 ஆம் ஆண்டிற்கான பிரித்தானியப் பேரரசு வழங்கிய புத்தாண்டு மரியாதை நியமனத்தின் போது இவருக்கு வீரத்தளபதி என்ற மரியாதை வழங்கப்பட்டது.  

இரண்டாவது மனைவி காளானியல் அறிஞர் கேத்லீன் கர்டிசு மற்றும் முதல் திருமணத்தில் பிறந்த இரண்டு மகள்களுடன் இவர் வாழ்க்கை நடத்தினார். 1972 ஆம் ஆண்டு அக்டோபர் மாதம் 22 அன்று நெல்சனில் ரிக் இறந்தார். ரிக்கின் உடல் மார்சுடன் பள்ளத்தாக்கு கல்லறையில் அடக்கம் செய்யப்பட்டது .
# சோழவந்தான் தொடருந்து நிலையம்


**சோழவந்தான் தொடருந்து நிலையம்** (*Sholavandan railway station*, நிலையக் குறியீடு:*SDN*) இந்தியாவின் தமிழ்நாட்டின், மதுரை மாவட்டத்திலுள்ள, சோழவந்தானில் உள்ள ஒரு தொடருந்து நிலையமாகும்.  

இது இந்திய இரயில்வேயின், தென்னக இரயில்வே மண்டலத்தின் கீழ் இயங்குகிறது.  

## அமைவிடம்
மதுரைக்கு வடமேற்கே 16 மைல் தொலைவில் உள்ள வைகை ஆற்றின் இடது கரையில் சோழவந்தன் அமைந்துள்ளது. சோழவந்தன் தொடருந்து நிலையத்தில் அனைத்து பயணிகள் தொடருந்துகளும், மதுரை - பெங்களூர் விரைவுத் தொடருந்து, வைகை அதிவிரைவுத் தொடர்வண்டி, மற்றும் நெல்லை அதிவிரைவு வண்டியும் நின்று செல்கிறது.  

## அருகிலுள்ள தொடருந்து நிலையங்கள்
- கூடல்நகர் தொடருந்து நிலையம், 17 கி.மீ (11 மைல்)
- மதுரை சந்திப்பு தொடருந்து நிலையம், 19 கி.மீ (12 மைல்)
- திண்டுக்கல் சந்திப்பு தொடருந்து நிலையம், 37 கி.மீ (23 மைல்)
- பழனி தொடருந்து நிலையம், 69 கி.மீ (43 மைல்)

இந்நிலையத்திலிருந்து 34.5 கிலோமீட்டர் (21.4 மைல்) தொலைவில் உள்ள மதுரை பன்னாட்டு வானூர்தி நிலையம் அருகிலுள்ள வானூர்தி நிலையமாகும்.  

## வழித்தடங்கள்
இந்நிலையத்திலிருந்து இரண்டு வழித்தடங்கள் செல்கின்றன: சென்னை மற்றும் பெங்களூர் வழியாக வடக்கே ஒற்றை அகலப்பாதை மற்றும் மதுரை மற்றும் கன்னியாகுமரி வழியாக தெற்கே ஒற்றை அகலப்பாதை செல்கிறது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்ட<nowiki/>த்தில் 15 நிலையங்கள் தேர்ந்தெடுக்கப்பட்டன, சோழவந்தான் தொடருந்து நிலையத்தை புதுப்பிக்கும் பணிக்கு 6.54 கோடி ரூபாய் ஒதுக்கப்பட்டுள்ளது.
# உசிலம்பட்டி தொடருந்து நிலையம்


**உசிலம்பட்டி தொடருந்து நிலையம்** (*Usilampatti railway station*, நிலையக் குறியீடு:*USLP*) இந்தியாவின் தமிழ்நாட்டின், மதுரை மாவட்டத்திலுள்ள, உசிலம்பட்டி நகரில் உள்ள ஒரு தொடருந்து நிலையமாகும். இந்த நிலையத்தில் இரண்டு நடைமேடைகள் உள்ளது.  

## இருப்பிடம்
உசிலம்பட்டி தொடருந்து நிலையம், மதுரை மாவட்டத்தில் உள்ள உசிலம்பட்டி நகரத்திற்கு சேவை செய்கிறது. இது இந்திய இரயில்வேயின், தென்னக இரயில்வே மண்டலத்தின் கீழ் இயங்குகிறது.  

## வரலாறு
உசிலம்பட்டி தொடருந்து நிலையம் 1928 நவம்பர் 20இல் நிறுவப்பட்டது. 90 கி.மீ தொலைவில் உள்ள மதுரை - போடிநாயக்கனூர் மீட்டர் கேஜ் பாதையை, மதராசு மாகாண வருவாய் உறுப்பினர் நார்மன் மார்ஜோரிபங்க்ஸ் திறந்து வைக்கும் போது, இந்த தொடருந்து நிலையத்தையும் திறந்து வைத்தார். பின்னர் 1942 ஆம் ஆண்டில், இரண்டாம் உலகப் போரின் போது, பாதை மூடப்பட்டு தடங்கள் அகற்றப்பட்டன. இந்தியாவின் சுதந்திரத்திற்குப் பிறகு, 1953–1954க்கு இடையில், பாதை மீட்டெடுக்கப்பட்டது.  

பின்னர் சனவரி 1, 2011 அன்று மூடப்பட்டது, 2012க்குள் மீண்டும் திறக்கப்படும் என்று எதிர்பார்க்கப்பட்டது, ஆனால் நிதிபற்றாக்குறை காரணமாக, திட்டம் மிக மெதுவான வேகத்தில் நடைபெற்றது. இறுதியாக, 2020 சனவரி 23 அன்று, இரயில்வே பாதுகாப்பு ஆணையத்தின் சோதனை ஓட்டத்திற்கு பின்னர், மதுரை சந்திப்புக்கும் - உசிலம்பட்டிக்கும் இடையில் (37 கி.மீ) முதல் பாதை திறக்கப்பட்டது.  

## சேவைகள்
சனவரி 2020 நிலவரப்படி, தொடருந்து சேவைகள் இல்லை. மதுரை நாடாளுமன்ற உறுப்பினர் சு. வெங்கடேசன் கூறுகையில், தொடருந்து சேவையானது 2020 பிப்ரவரி இறுதிக்குள் உசிலம்பட்டிக்கும், ஏப்ரல் மாதத்திற்குள் போடிநாயக்கனூர் வரையிலும், பாதை மாற்றும் பணிகள் முடிவடையும் என எதிர்பார்க்கப்படுகிறது என்றார்.
# உமா பட்

**உமா பட்** (**Uma Bhatt),** (பிறப்பு c.1952) ஓர் இந்திய அறிஞர், எழுத்தாளர் மற்றும் பெண்களுக்கான பத்திரிகையின் நிறுவனர் மற்றும் ஆசிரியர் ஆவார். இவர் தனது சொந்த மாநிலமான உத்தரகண்ட் மாநிலத்தில் அரசியல் பிரச்சினைகளில் ஈடுபட்டுள்ளார்  

## தொழில்
### பத்திரிகை ஆசிரியர்
1990 ல் இவரது பத்திரிகை "*உத்தரா"* பெண்களை மையப்படுத்தி நிறுவப்பட்டது. கவிதை மற்றும் புனைகதைகளை வெளியிடுவதோடு, உத்தரகண்டில் உள்ள சமூகப் பிரச்சினைகளையும் இது விளக்குகிறது, மேலும் தடைகளை எதிர்கொண்டு, முன்னேறத் துணிந்த "சாதாரண" பெண்களின் கதைகளையும் கொண்டுள்ளது. உமா பட், இந்த திட்டத்தை முன்னிலை படுத்தினார் என்று கூறப்பட்டாலும், இணை நிறுவனர்களான கம்லா பந்த், பசாந்தி பதக் மற்றும் ஷீலா ராஜ்வர் ஆகியோரும் இதற்கு துணை நின்றனர்.  

### அரசியல்வாதி
1980 களில் உமா பட், "உத்தரகண்ட் மாநிலத்தில் மதுபான எதிர்ப்பு இயக்கம்" பற்றி *மனுஷி* என்ற பெண்ணிய பத்திரிகைக்கு ஆறு பக்க அளவில் கட்டுரை ஒன்றை எழுதினார். அதில், குடும்ப வரவு செலவுத் திட்டங்கள் மற்றும் பெண்களின் பாதுகாப்பு ஆகியவற்றில் மது வியாபாரத்தின் எதிர்மறையான விளைவுகள் குறித்து வலுவாக உணர்ந்த பெண்கள் சம்பந்தப்பட்ட பிரச்சனைகளை மையப்படுத்தி எழுதியிருந்தார். இது பெண்களுக்கான பிரச்சாரமாகவே கருதப்பட்டது. இந்த பிரபலமான பிரச்சாரத்தைச் ஆதரித்த பெண்கள் 1990 களில் உத்தரபிரதேசத்திலிருந்து பிரிந்து செல்வதற்கான இயக்கத்தை ஆதரிக்க ஊக்குவிக்கப்பட்டனர். இது 2000 ஆம் ஆண்டில் ஒரு சுதந்திர உத்தரகண்டிற்கு வழிவகுத்தது. பெண்களுக்கு மிகுந்த அக்கறை கொண்ட பல பிரச்சினைகள் குறித்து வாக்குறுதிகளை அளித்த ஆண் அரசியல்வாதிகளால் அவர்கள் காட்டிக் கொடுக்கப்பட்டதாக உமா பட் கூறியுள்ளார், ஆனால் பின்னர் பின்வாங்கினார். புதிய அரசு நிறுவப்பட்டவுடன் சுதந்திர இயக்கத்திற்கு பங்களித்த பெண்கள், அரசியல் ரீதியாக சுறுசுறுப்பான வாழ்க்கைக்குச் செல்வார்கள் என்று ஆண்கள் எதிர்பார்த்த விதத்தையும் இவர் விமர்சித்தார்.  

### மொழியியலாளர்
டாக்டர் உமா பட் நைனிடாலின் குமாவோன் பல்கலைக்கழகத்தில் இந்தி துறையில் மொழியியலாளர் ஆவார். இவர், இமயமலை மலைத்தொடர்களில் வாழும் பழங்குடியினர் பேசும் மொழிகளில் சிறப்பு அறிவு உள்ளவராக இருந்தார். இந்திய மக்கள் மொழியியல் கணக்கெடுப்பின் ஒரு பகுதியாக *உத்தரகண்ட் மாநிலத்தில் புழக்கத்தில் இருந்த மொழிகளை*உடன் இணைந்து தொகுத்தார்.  

இந்திய மக்கள் மொழியியல் கணக்கெடுப்பு இந்தியாவின் தற்போதைய மற்றும் நலிவடைந்த மொழிகளைப் பற்றிய ஒரு கருத்தை கொடுக்க முயற்சிக்கிறது. மொழியியலாளர்கள், எழுத்தாளர்கள், சமூக ஆர்வலர்கள் மற்றும் வெவ்வேறு பேச்சு சமூகங்களின் உறுப்பினர்களால் ஆவணப்படுத்தப்பட்ட மொழிகளின் நாடு தழுவிய கணக்கெடுப்பின் விளைவாக இது உள்ளது. உத்தரகண்ட் மாநிலத்தில் நிலவும் மொழிகளை இந்த தொகுதி ஆவணப்படுத்துகிறது. விமர்சன ரீதியாக, இந்த புத்தகம் விவாதிக்கப்பட்ட மொழிகளின் பேச்சாளர்களின் உலக பார்வையை இணைக்கிறது. அவ்வப்போது இந்தியாவுக்கு வந்த பல்வேறு குடியேற்றவாசிகளின் பல்வேறு மொழியியல் தாக்கங்களால் உத்தரகண்ட் மொழிகள் பலவகையான மற்றும் வளமான பாரம்பரியத்தைக் கொண்டுள்ளன.  

இது இந்தியாவில் தற்போது புழக்கத்தில் இருக்கும் மற்றும் நலிவடைந்த மொழிகளைப் பற்றிப் படிக்கும் ஒரு தொடர் ஆகும். இந்த வேலை "பழங்குடி மக்கள், சிறுபான்மை சமூகங்கள் மற்றும் நலிவடைந்தவர்களின் மொழிகளைப் பார்க்க வேண்டியதன் அவசியத்தை நிவர்த்தி செய்கிறது" என்று வெளியீட்டாளர் கூறுகிறார். இந்தத் திட்டத்தில் இவரது சக ஆசிரியர் சேகர் பதக் என்ற வரலாற்றாசிரியர் இவரது கணவர்ஆவார். 19 ஆம் நூற்றாண்டின் ஆய்வாளர் நைன் சிங் பற்றிய புத்தகத்தையும் இவர்கள் இணைந்து எழுதியுள்ளனர்.
# திப்பானி நடனம்

**திப்பானி நடனம்** (Tippani) என்பது .இந்தியாவின் குஜராத் மாநிலத்தின் மேற்குப்பகுதியான செளராஷ்டிராவின் சோர்வாத் பகுதியில் ஆடப்படும் பாரம்பரிய நாட்டுப்புற நடனம் ஆகும்.  
இது ‘மாட்லா நடனம்’ அல்லது ‘திப்பனி நிருத்யா’ என்றும் அழைக்கப்படுகிறது. இந்த நடன வடிவம் ஹோலி, தீபாவளி போன்ற இந்து பண்டிகைகளின் போது அல்லது குஜராத்தி சமூகத்தில் திருமண விழாக்களிலும் நடைமுறையில் உள்ளது.  

## சொற்பிறப்பியல்
அரபிக்கடலை ஒட்டியுள்ள சோர்வாத் மாவட்டத்தை பிறப்பிடமாகக் கொண்ட இந்த திப்பானி நடனத்தில் 175 செ.மீ அளவுடைய இரண்டு நீளமான மரக்குச்சிகள் பயன்படுத்தப்படும், இது சதுர வடிவ அல்லது இரும்புத் தொகுதியால் *கார்போ* எனப்படும் கீழ் முனையில் இணைந்துள்ளது. பழைங்காலத்தில் வீடு அல்லது தளத்தின் தரைப்பகுதியில் சுண்ணாம்பு அடிப்பதற்கு இது பயன்படுத்தப்பட்டது. கற்களை உடைத்தும், தரையை சமன் செய்யும் வேலையின் போதும் ஏற்படும் சலிப்பை தவிர்ப்பதற்காக கோலி சமூகத் தொழிலாளர்கள் மத்தியில் இந்த நடனம் உருவானது .  

## நடனம்
இந்த நடனத்தை பெண்கள் தனித்துவமாக ஆடுகின்றனர்.நாட்டுப்புறப் பாடல்களைப் பாடிக்கொண்டு இரண்டு எதிர் வரிசைகளில் நின்று தரையைத் குச்சியில் அடித்து *திப்பானி* நடனமாடும் பெண்கள். தூரி மற்றும் தாலி (பித்தளை தட்டு) இசையை உருவாக்கப் பயன்படுத்துகின்றனர். மேலும் ஜான்ஸ், மஞ்சிரா, தபேலா, தோல் மற்றும் ஷெஹ்னாய் ஆகியவை இந்த நடன இசைக்கு பயன்படுத்தப்படும் முக்கிய இசைக்கருவிகள் ஆகும். இது பெரும்பாலும் இந்து திருவிழாக்கள் மற்றும் திருமணங்களில் ஆடப்படுகிறது. இந்தியாவின் சமகாலத்தில் திப்பானி நடனம் குறிப்பிடத்தக்க இடத்தைப் பிடித்துள்ளது. உலகெங்கிலும் உள்ள குஜராத்தி மக்கள் தங்கள் குடும்ப திருமண சடங்கின் ஒரு பகுதியாக இந்த நடன வடிவத்தை ஆடுகின்றனர்.பொதுவாக ஹோலி அல்லது தீபாவளி போன்ற பண்டிகைகளில் ஆடப்படும் இந்த நடனத்தை தற்போது அமெரிக்காவின் விர்ஜீனிய மாகான *ஆசிய அமெரிக்கன் சமூகம்* நடத்தியுள்ளது.  

## நடன முறை
ஒரே மாதிரியான தாளத்தில் தரையை குச்சியால் சீரான வேகத்தில் அடிப்பது மற்றும் பாடுவதன் மூலம் திப்பானி நடனம் தொடங்குகிறது. பின்னர் படிப்படியாக வேகத்தை அதிகரித்து, ​​நடனக் கலைஞர்கள் மாறி மாறி தரையை குச்சியால் தட்டுவா். பொதுவாக வட்டமாகச் சுற்றியும் குச்சிகளை ஒருவொருக்கொருவா் மாற்றிக் கொண்டு தலையை ஆட்டியும் உடலசைவு மூலமும் நடனத்தை ஆடுகின்றனர்.நடனத்தின் முடிவில், அனைத்து ப் பெண்களும் வரிசையாக அமர்ந்து தரையை மிக விரைவாக தட்டுகின்றனர். நடனத்தின் பிரத்யேக அம்சம், மரக் கம்புகளை அதி விரைவுத்தன்மையுடன் தட்டுவதால் உண்டாகும் இசை வெளிப்பாடு ஆகும். .  

## நடன அலங்காரங்கள் மற்றும் உடைகள்
இந்த நாட்டுப்புற நடனத்திற்கான உடைகள் மற்றும் அலங்காரங்கள் மிகவும் வண்ணமயமாக காட்சியளித்து மக்களின் பாரம்பரியத்தையும் ,வாழ்வியலை பிரதிநிதித்துவப் படுத்துவதாக அமைந்துள்ளன. நடனத்திற்காக ஆண்கள் அணியும் உடைகள் பெரும்பாலும் இறுக்கமான கைகளைக் கொண்ட "கெடியா" என்று அழைக்கப்படும் ஒரு குறுகிய மேல் அங்கி , தொப்பிகள் அல்லது அலங்கரிக்கப்பட்ட தலைப்பாகைகள் ஆகும். பெண்கள், காக்ரா ஜோலி என்ற குஜலாத்தின் பாரம்பரிய ஆடையுடன் தலையை முடுவதற்கான அலங்கரிக்கப்பட்ட துணி, அலங்கார நகைகள் அணிந்து ஆடுகின்றனர். தோல், மரினாரா மற்றும் ஷெனாய் இசைக்கருவிகள் ஆட்டத்தின் வேகத்தையும் நிர்வகிக்கப் பயன்படுத்தப்படும் முக்கிய இசை கருவிகளாகும்.. இந்த தாள மெல்லிசை செயல்முறை முழுவதும் அவர்கள் தங்கள் உழைப்பை வெளிப்படுத்துகிறார்கள். இந்த நடனம் இந்தியாவின் பழம்பெரும் கலாச்சாரத்தை பறைசாற்றுவதாக உள்ளன.